钦定古今图书集成/明伦汇编/宫闱典/第109卷 > 何准
## 钦定古今图书集成/明伦汇编/宫闱典/第109卷 > 何准

按《晋书外戚传》：“准字幼道，穆章皇后之父也。高尚寡
欲，弱冠知名，州府交辟，并不就。兄充为骠骑将军，劝
其令仕，准曰：‘第五之名，何减骠骑’？准兄弟中第五，故
有此言。充居宰辅之重，权倾一时，而准散带衡门，不
及人事，惟诵佛经，修营塔庙而已。征拜散骑郎，不起。
年四十七卒。升平元年，追赠金紫光禄大夫，封晋兴”
县侯。子惔以父素行高，絜表让不受。三子：放、惔、澄。放
继充。惔官至南康太守，早卒。惔子元度，西阳太守。次
叔度，太常卿、尚书。